7. ΑΠΟΦΑΣΗ ΥΠΟΥΡΓΟΥ   ΥΓΕΙΑΣ ΚΑΙ ΠΡΟΝΟΙΑΣ Αριθ. Κ3/οικ. 2088 της 21 Ιουλ. /6 Σεπτ. 1982  (ΦΕΚ Β΄ 650)  Έγκριση εφαρμογής προγράμματος δωρεάν παροχής ιδρυματικής προστασίας σε χρονίως πάσχοντα άτομα. 1.Εγκρίνουμε την εφαρμογή προγράμματος δωρεάν παροχής ιδρυματικής προστασίας χρονίως πασχόντων ατόμων από 18 ετών και άνω, οικονομικά αδυνάτων και μη ασφαλισμένων σε φορέα, που παρέχει ιδρυματική περίθαλψη, δια της συνάψεως συμβάσεως μεταξύ του Υπουργείου και ιδιωτικών επιχειρήσεων, που λειτουργούν σύμφωνα με τις προϋποθέσεις του Νόμ. 1118/72, όπως τροποποιήθηκε μεταγενέστερα. 2.Στους περιθαλπομένους παρέχεται στέγη, τροφή, ιματισμός, ιατροφαρμακευτική περίθαλψη, φυσικοθεραπευτική αγωγή, καθώς και κάθε άλλη υλική και ηθική βοήθεια για τη σωματική και ψυχική τους τόνωση. (Αντί για τη σελ. 68,11(δ) Σελ. 68,11(ε) Τεύχος 1303 Σελ. 31 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.7    3.Με τις παραπάνω συμβάσεις θα καθορίζεται ο αριθμός των κλινών, που τίθενται στη διάθεση του Υπουργείου, το καταβλητέο ημερήσιο κατά κλίνη ποσό (νοσήλειο- τροφεία κλπ.) οι προϋποθέσεις και ο τρόπος καθορισμού της αναπροσαρμογής, καθώς και κάθε άλλη λεπτομέρεια, που αφορά την εφαρμογή των συμβάσεων αυτών. 4.Οι ιδιωτικές επιχειρήσεις με τις οποίες συμβάλλεται το Δημόσιο πρέπει να: α)είναι χωροταξικά κατανεμημένες, ώστε να εξυπηρετούν τις ανάγκες των διαφόρων διαμερισμάτων της χώρας και β)πληρούν τις προϋποθέσεις της ισχύουσας νομοθεσίας, σχετικά με το προσωπικό και τις κτιριακές εγκαταστάσεις. 5.Οι εισαγωγές στα συμβατικά κρεβάτια γίνονται με απόφαση του Νομάρχη, στην περιφέρεια του οποίου βρίσκεται το Θεραπευτήριο Χρονίων Παθήσεων, τηρείται δε απόλυτη η σειρά προτεραιότητας. Οι απαιτούμενες προϋποθέσεις και δικαιολογητικά είναι τα ακόλουθα: Δικαιολογητικά: 1.Αίτηση του ενδιαφερομένου ή του κηδεμόνα αυτού. 2.Ιατρικό πιστοποιητικό Κρατικού κατά προτίμηση ιατρού, στο οποίο να βεβαιούται ότι: α)Το προς εισαγωγή άτομο είναι για όλη του τη ζωή κατάκοιτο ή ημικατάκοιτο και αδυνατεί να αυτοεξυπηρετηθεί σε μεγάλο βαθμό, καθώς και την αιτία της αναπηρίας του. β)Δεν φέρει σύνδρομο διανοητικής αναπηρίας ή φέρει σύνδρομο το οποίο όμως, δεν φθάνει μέχρι διεγέρσεων, ώστε να γίνεται ανήσυχο και ακατάλληλο για συμβίωση. γ)Δεν πάσχει από σύνδρομο επιληψίας. δ)Δεν πάσχει από μολυσματικές ασθένειες και ειδικότερα συφιλίδα ή φυματίωση. ε)Δεν πάσχει από οξύ νόσημα, που απαιτεί ειδική νοσηλεία. 3.Απόφαση ότι είναι οικονομικά αδύνατος, σύμφωνα με τις διατάξεις του Ν.Δ. 57/1972. 4.Έκθεση κοινωνικής έρευνας, που συντάσσεται από Κοινωνική Λειτουργό της Νομαρχίας, που κατοικεί ή διαμένει ο ασθενής ή από όργανο οποιασδήποτε άλλης αναγνωρισμένης Κοινωνικής υπηρεσίας στην Ελλάδα. 5.Πιστοποιητικό γεννήσεως ή αποδεικτικό στοιχείων ταυτότητος. Προϋποθέσεις: Τα άτομα, που θα εισάγονται στα ανωτέρω Ιδρύματα, πρέπει να είναι ηλικίας άνω των 12 ετών και όλη τους τη ζωή κατάκοιτα ή ημικατάκοιτα, οικονομικά αδύνατα και να μην είναι ασφαλισμένα σε ασφαλιστικό φορέα, που παρέχει ιδρυματική περίθαλψη σε Ιδρύματα χρονίως πασχόντων. 6.Τα δικαιολογητικά και η διαδικασία πληρωμής των συμβατικών κρεββατιών καθορίζονται ως ακολούθως:   Σελ. 68,12(ε) Τεύχος 1303 Σελ. 32 Στο τέλος κάθε μήνα υποβάλλεται στη Διεύθυνση ή Τμήμα Κοινωνικής Πρόνοιας της έδρας της Ιδιωτικής επιχειρήσεως σε τρία αντίγραφα κατάσταση της μηνιαίας δαπάνης, η οποία μετά τη θεώρηση από τη Διεύθυνση ή το Τμήμα Κοινωνικής Πρόνοιας αποτελεί τίτλο πληρωμής μαζί με την απόφαση πληρωμής του οικείου Νομάρχη,που θα ακο-λουθήσει. Η Κατάσταση θα περιλαμβάνει το ονοματεπώνυμο των συμβατικά περιθαλπομένων, τον αντίστοιχο αριθμό της αποφάσεως εισαγωγής του οικείου Νομάρχη ή του εξουσιοδοτουμένου προϊσταμένου της Δ/νσης ή του Τμήματος Κοινωνικής Πρόνοιας, τις ημέρες περιθάλψεως ενός εκάστου, τον αριθμό των κενών συμβατικών κρεββατιών τον αριθμό των ημερών των κενών κρεββατιών του μήνα από την ημέρα, που ειδοποιήθηκε η αρμόδια υπηρεσία και την αντίστοιχη δαπάνη του μήνα για κάθε κρεββάτι. Στο τέλος της καταστάσεως γίνεται άθροισμα της οφειλόμενης αποζημιώσεως. Η μηνιαία κατάσταση θα συνοδεύεται με αντίγραφο των αποφάσεων των περιθαλπομένων, που εισήχθησαν στην ιδιωτική επιχείρηση κατά το διάστημα του μήνα, και αντίγραφο της τελευταίας συμβάσεως καθορισμού της ημερησίας αποζημιώσεως κατά κρεββάτι. Η δαπάνη αποζημιώσεως των συμβατικών κρεββατιών θα βαρύνει τον Φ. 610 ΚΑΕ 2553 του προϋπολογισμού του Διαμερίσματος ή της Νομαρχίας της έδρας της ιδιωτ. επιχειρήσεως. 7.Στην παρούσα ρύθμιση υπάγονται και επιχειρήσεις για τις οποίες έχει εκδοθεί άδεια ιδρύσεως, εφ’ όσον δια συμβάσεων του Δημοσίου έχει αναληφθεί το σύνολο των κλινών τους. Στην περίπτωση αυτή η ημερομηνία υπογραφής της συμβάσεως θεωρείται χρόνος ενάρξεως λειτουργίας και τούτο διότι από της υπογραφής γίνεται δέσμευση των κλινών και αρχίζει η προσαρμογή των εγκαταστάσεών τους σύμφωνα με την ισχύουσα νομοθεσία. Ο χρόνος της προσαρμογής αυτής δεν μπορεί να διαρκέσει περισσότερο από 60 ημέρες. 8.Η απόφαση αυτή να δημοσιευθεί στην Εφημερίδα της Κυβερνήσεως.     35.Β.β.7 Άτομα με ειδικές ανάγκες - Υπερήλικες - Χρόνια Πάσχοντες